
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός Ζώνης Οικιστικοί) Ελέγχου κατώτατου ορίου κατά¬ 
τμησης και λοιπών όρων και περιορισμών δόμησης στην εκτός 


εγκεκριμένου σχεδίου περιοχή και εκτός ορίων οικισμών υφι¬ 
σταμένων προ του 1923 των Κοινοτήτων Βασιλικού, Καλαμα- 

κίου, Λιθακιάς και Παντοκράτορα (Ν. Ζακύνθου). 1 

Τροποποίηση του εγκεκριμένου σχεδίου Καισαριανής με μείωση 
του πλάτους από 16,00 μ. σε 10,0 της οδού Ηρώς Κωνστα- 
ντοπούλου και τον χαρακτηρισμό τμήματος αυτής ως πεζοδρό¬ 
μου. 2 

Χαρακτηρισμός δρόμου Αγ. Κων/νου - Πελάγους ως κοινοτι¬ 
κού. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 88208/3723 (1) 


Καθορισμός Ζώνης Οικιστικού Ελέγχου κατώτατου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου περιοχή και εκτός ορίων οικισμών υφισταμένων 
προ του 1923 των Κοινοτήτων Βασιλικού, Καλαμακίου, Λιθακιάς 
και Παντοκράτορα (Ν. Ζακύνθου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το 
άρθρο 29 (παρ. 1) όπως τροποποιήθηκε με την παρ. 14 του άρθρου 
8 του Ν. 1512/85 (ΦΕΚ 4/Α). 

2. Τις διατάξεις του Ν. 1577/85 (ΦΕΚ 210/Α) και ειδικότερα το 
άρθρο 28 παρ. 2. 

3. Τις διατάξεις του Ν. 1647 (ΦΕΚ 141/Α) και ειδικότερα το 
άρθρο 12 παρ. 5. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αρ. 29/1984 γνωμοδότηση του Κοινοτικού Συμβου¬ 
λίου Λιθακιάς. 

6. Τις υπ’ αρ. 41/1984 και 7/1986 γνωμοδοτήσεις του Κοινοτι¬ 
κού Συμβουλίου Βασιλικού. 

7. Τις υπ’ αρ. 29/1984 και 9/1986 γνωμοδοτήσεις του Κοινοτι¬ 
κού Συμβουλίου Καλαμακίου. 

8. Την υπ’ αρ. 5/1986 γνωμοδότηση του Κοινοτικού Συμβουλίου 
Παντοκράτορος. 

9. Την υπ’ αρ. 33/86 γνωμοδότηση του Συμβουλίου Χωροταξίας, 
Οικισμού και Περιβάλλοντος Νομού Ζακύνθου, αποφασίζουμε: 

Α) Καθορίζεται ως Ζώνη Οικιστικού Ελέγχου (ΖΟΕ) η εκτός εγκε¬ 
κριμένου σχεδίου και εκτός ορίων οικισμών που υφίστανται προ του 
1923 περιοχή των Κοινοτήτων Βασιλικού, Καλαμακίου, Λιθακιάς 


και Παντοκράτορα, όπως τα όρια της φαίνονται με κόκκινη γραμμή 
στο σχετικό πρωτότυπο διάγραμμα σε κλίμακα 1:25.000, που θεω¬ 
ρήθηκε από τον Προϊστάμενο της Δ/νσης Πολεοδομικών Εφαρμογών 
με την υπ’ αρ. 88208/1986 πράξη του και που συνοπτικό του αντί¬ 
τυπο δημοσιεύεται με την παρούσα απόφαση. 

Β) Μέσα στη Ζ.Ο.Ε. καθορίζονται ειδικές χρήσεις γης, κατώτατο 
όριο κατάτμησης και όροι και περιορισμοί δόμησης κατά περιοχές με 
στοιχεία Ί, II, 11α, III, IV, ίνα, V και να που φαίνονται στο ίδιο 
διάγραμμα ως εξής: 

Περιοχή I 

1. Επιτρέπεται μόνο η ανέγερση κατοικίας. Κατ’ εξαίρεση δύναται 
να επιτραπεί η εγκατάσταση βιολογικού σταθμού, για την επιστημο¬ 
νική έρευνα της θαλάσσιας χελώνας, από δημόσιο, κοινοτικό ή ιδιω¬ 
τικό φορέα που συγκεντρώνει τις απαραίτητες προϋποθέσεις προς 
τούτο. 

2. Το κατώτατο όριο κατάτμησης των γηπέδων καθορίζεται στα 
σαράντα χιλιάδες (40.000) τ.μ. 

3. Οι όροι και περιορισμοί δόμησης των γηπέδων ορίζονται ως 
εξής: 

— Ελάχιστο εμβαδόν αρτιότητας σαράντα χιλιάδες (40.000) τ.μ. 

— Μέγιστη επιτρεπόμενη συνολική επιφάνεια κτιρίων εξήντα (60) 
τ.μ. 

— Μέγιστο επιτρεπόμενο ύψος κτιρίων τέσσερα (4) μ. από την επι¬ 
φάνεια του φυσικού εδάφους, μετρούμενο από οποιοδήποτε σημείο της 
οικοδομής. 

— Ελάχιστη απόσταση των ανεγειρομένων κτισμάτων από τη 
γραμμή του χειμερίου κύματος διακόσια (200) μέτρα. 

— Για τους λοιπούς όρους και περιορισμούς δόμησης εφαρμόζονται 
οι διατάξεις των από 6.10.1978 (ΦΕΚ 538/Δ) και 24.5.1985 
(ΦΕΚ 270Δ) Π. Δ/των. 

Κατ’ εξαίρεση στο τμήμα της περιοχής I που βρίσκεται κατά μήκος 
της περιοχής ίνα σε γήπεδα εμβαδού μέχρι 500μ 2 που υπήρχαν στις 
13.4.1984 ήμερα δημοσίευσης του από 19.5.84 Π. Δ/τος (ΦΕΚ 
260Δ) και που απέχουν τουλάχιστον ΙΟΟμ. από το χειμέριο κύμα 
επιτρέπεται η ανέγερση κατοικίας μέχρι 60 τ.μ. 

Περιοχή II 

1. Επιτρέπεται η ανέγερση κατοικίας, γεωργικών αποθηκών και 
αντλητικών εγκαταστάσεων. 

2. Το κατώτατο όριο κατάτμησης των γηπέδων ορίζεται στα είκοσι 
χιλιάδες (20.000) τ.μ. 

3. Οι όροι και περιορισμοί δόμησης των γηπέδων ορίζονται ως 

εξής: 

α) Για κατοικία. 

1) Ελάχιστο εμβαδόν αρτιότητας 20.000 τ.μ. 

2) Μέγιστη επιτρεπόμενη συνολική επιφάνεια κτιρίων διακόσια 
(200) μ 2 . 

3) Μέγιστο επιτρεπόμενο ύψος πέντε (5) μ. από την επιφάνεια του 
φυσικού εδάφους μετρούμενο από οποιοδήποτε σημείο της οικοδο¬ 
μής· 

4) Για τους λοιπούς όρους και περιορισμούς δόμησης εφαρμόζονται 

οι διατάξεις του από 24.5.1985 Π. Δ/τος (ΦΕΚ 270/Δ). 

β) Για γεωργικές αποθήκες. 

1) Ελάχιστο εμβαδόν αρτιότητας 20.000 τ.μ. 

2) Μέγιστη επιτρεπόμενη συνολική επιφάνεια κτιρίου είκοσι πέντε 
(25) τ.μ. 

3) Μέγιστο ύψος δυόμισι (2,5) μ. από την επιφάνεια του φυσικού 
εδάφους, μετροΰμενο από οποιοδήποτε σημείο της οικοδομής. 

γ) Κατά παρέκκλιση των παραγράφων αΐ και βΐ θεωρούνται άρτια 
και οικοδομήσιμα τα γήπεδα τα οποία έχουν τα ελάχιστα όρια αρτιό¬ 
τητας κατά τις αντίστοιχες ημερομηνίες που ορίζονται με τις παραγρ. 
1 και 2 του άρθρου 1 του 24.5.1985 Π. Δ/τος (ΦΕΚ 270Δ). 

Περιοχή ΙΙα (περιλαμβάνονται δυο νησάκια) 

1. Επιτρέπεται η ανέγερση κατοικίας. 

2. Απαγορεύεται οποιαδήποτε κατάτμηση. 

3. Οι όροι και περιορισμοί δόμησης των γηπέδων ορίζονται ως 
εξής: 

— Ελάχιστο εμβαδόν αρτιότητας καθορίζεται ολόκληρη η έκταση 
του κάθε νησιού. 

— Μεγίστη επιτρεπόμενη επιφάνεια κτιρίου διακόσια (200) τ.μ. 

— Μέγιστο ύψος κτιρίου πέντε (5) μ. από την επιφάνεια του φυσι¬ 
κού εδάφους μετρούμενο από οποιοδήποτε σημείο της οικοδομής. 

— Ελάχιστη απόσταση του κτίσματος από τη γραμμή χειμερίου 
κύματος εκατό (100) μ. 

Για τους·λοιπούς όρους και περιορισμούς δόμησης εφαρμόζονται οι 
διατάξεις του από 24.5.85 Π. Δ/τος (ΦΕΚ 270/Δ). 

Περιοχή III 

. 1. Επιτρέπονται η ανέγερση κατοικίας, καταστημάτων, αναψυχής, 
γεωργικών αποθηκών, αντλητικών εγκαταστάσεων, θερμοκηπίων, 
υδατοδεξαμενών, αθλητικών εγκαταστάσεων και οι λατομικές δρα¬ 
στηριότητες. 

2. Το κατώτατό όριο κατάτμησης των γηπέδων καθορίζεται στα 
4.000 τ.μ. 

3. α) Ως όροι και περιορισμοί δόμησης εφαρμόζονται ανάλογα με 
τη χρήση οι διατάξεις, των από 6.10.1978 Π. Δ/τος (ΦΕκ 538/Δ) 
και 24.5.1985 (ΦΕκ 270/Δ) Π. Δ/των. 

β) Κατ’ εξαίρεση των παραπάνω για την ανέγερση καταστημάτων 
αναψυχής, καθορίζεται μέγιστη επιτρεπόμενη συνολική επιφάνεια ορό¬ 
φων διακόσια (200) μ. 

Περιοχή IV 

1. Επιτρέπεται η ανέγερση κατοικίας τουριστικών και κοινωφελών 
εγκαταστάσεων και καταστημάτων αναψυχής. 

2. Κατώτατό όριο κατάτμησης και αρτιότητας γηπέδων 4.000 
τ.μ. 

3. Οι όροι και περιορισμοί δόμησης ορίζονται ως εξής: 

α) Για τις τουριστικές εγκαταστάσεις: 

1) Μέγιστη συνολική επιφάνεια εκμετάλλευσης 4.000 τ.μ. 

2) Μέγιστη δυναμικότης 100'κλ/ανά μονάδα. 

3) Για τους λοιπούς όρους δόμησης εφαρμόζονται οι διατάξεις του 
από 12.5.84 Π. Δ/τος (ΦΕΚ 380/Δ/1984) όπως τροποποιήθηκε 
και συμπληρώθηκε με τα από 16.2.85 (ΦΕΚ 58/Δ) και 6.8.1986 
(ΦΕΚ 660/Δ) Π. Δ/τα. 

β) Για την κατοικία εφαρμόζονται οι όροι και περιορισμοί δόμησης 
που καθορίζονται με το 24.5.85 (ΦΕΚ 270/Δ) Π. Δ/γμα. 

γ) Για την ανέγερση δημόσιων ή δημοτικών κτιρίων κοινής ωφέ¬ 
λειας απαιτείται η έγκριση τοπικού ρυμοτομικού σχεδίου σύμφωνα με 
τις διατάξεις του άρθρου 8 παράγρ. 13 του Ν. 1512/1985 (ΦΕκ 
4/Α). ... 

δ) Για τα καταστήματα αναψυχής: 

— Μέγιστη επιτρεπόμενη συνολική επιφάνεια ορόφων του κτιρίου 
διακόσια (200) τ.μ. 

— Λοιποί όροι και περιορισμοί δόμησης σύμφωνα με τα από 6.10. 
1978 (ΦΕΚ 538/Δ) και 24.5.1985 (ΦΕΚ 270/Δ) Π. Δ/τα. 

Περιοχή ίνα 

1. Επιτρέπεται η ανέγερση κατοικίας, τουριστικών και κοινωφελών 
εγκαταστάσεων. 

2. Κατώτατό όριο κατάτμησης και αρτιότητας γηπέδων 10 στρ. 

Κατά παρέκκλιση ορίζεται αρτιότητα 2 στρ. για τα γήπεδα τα 

υφιστάμενα προ της ισχύος της παρούσης. 

3. Οι όροι και περιορισμοί δόμησης ορίζονται ως εξής: 

α) Για την κατοικία εφαρμόζονται οι όροι και περιορισμοί δόμησης 
που καθορίστηκαν με τα από 6.10.1978 (ΦΕΚ 538/Δ) και 24.5. 
1985 (ΦΕΚ 270/Δ) Π. Δ/τα. 

β) Για τις τουριστικές εγκαταστάσεις καθορίζεται: 

1) Μέγιστη συνολική επιφάνεια εκμετάλλευσης δύο χιλιάδες 
(2.000) τ.μ. 


2) Δυναμικότης 15 κλ/στρέμμα. 

3) Συνυπολογισμός αρτιότητας και συντελεστή δόμησης μέχρι 
1.000 τ.μ. αν τμήμα του οικοπέδου εμπίπτει στη ζώνη I. 

4) Γ ια τους λοιπούς όρους δόμησης εφαρμόζονται οι διατάξεις του 
από 12.5.1984 Π. Δ/τος (ΦΕΚ 380/Δ/1984) όπως τροποποιήθηκε 
και συμπληρώθηκε με τα από 16.2.85 (ΦΕΚ 58/Δ) και 6.8.1986 
(ΦΕΚ 660/Δ) Π. Δ/τα. 

γ) Για την ανέγερση δημοσίων ή δημοτικών κτιρίων κοινής ωφέ¬ 
λειας απαιτείται η έγκριση τοπικού ρυμοτομικού σχεδίου σύμφωνα με 
τις διατάξεις του άρθρου 8 παράγρ. 13 του Ν. 1512/1985 (ΦΕΚ 
4/Α). 

4. Ειδικές προδιαγραφές. 

α) Ο τεχνητός φωτισμός των κτιριακών και λοιπών εγκαταστάσεων 
(δημοσίων, κοινοτικών και ιδιωτικών), ως και ο κοινόχρηστος φωτι¬ 
σμός δεν πρέπει να είναι απ’ ευθείας ορατός από τις ζώνες ξηράς και 
θάλασσας όπως αυτές καθορίζονται στην παράγρ. 2 εδάφιο α του 
άρθρου 3. 

β) Οι είσοδοι των τουριστικών εγκαταστάσεων και οι ανοικτοί υπαί¬ 
θριοι χώροι των τουριστικών εγκαταστάσεων δεν επιτρέπεται να βλέ¬ 
πουν προς την πλευρά της θάλασσας. 

γ) Δεν επιτρέπεται η τοποθέτηση φωτεινών ή φωτιζόμενων επιγρα¬ 
φών και διαφημίσεων. 

δ) Μέγ στο ύψος κτισμάτων: επτά (7) μ. 

Περιοχές V και να 

Η π-,ριοχή V ορίζεται 150 μ. εκατέρωθεν του υφισταμένου επαρ¬ 
χιακού δρόμου προς την πλευρά της θάλασσας όπως φαίνεται στο διά¬ 
γραμμα. 

1. Επιτρέπεται στις περιοχές αυτές η ανέγερση παραθεριστικής κα¬ 
τοικίας, αποθηκών, υδατοδεξαμενών, θερμοκηπίων, καταστημάτων, 
εστιατορίων, αναψυκτηρίων, κτιρίων κοινής ωφέλειας και τουριστικών 
εγκαταστάσεων. 

2. Κατώτατό όριο κατάτμησης και αρτιότητας των γηπέδων τα 
τέσσερα χιλ. (4.000) τ.μ. 

3. Οι όροι και περιορισμοί δόμησης ορίζονται ως εξής: 
α) Για την κατοικία. 

— Μεγίστη επιτρεπόμενη συνολική επιφάνεια ορόφων κτιρίου διακό¬ 
σια (200) τ.μ. 

— Συντελεστής δόμησης δύο δέκατα (0,2). 

— Κατά τα λοιπά εφαρμόζονται οι όροι και περιορισμοί δόμησης 
που καθορίστηκαν με τα από 6.10.1978 (ΦΕκ 538/Δ) και 24.5.85 
(ΦΕΚ 270/Δ) Π. Δ/τα. 

β) Για τις αποθήκες ισχύουν οι διατάξεις του άρθρου 6 παρ. 4 του 
από 24.5.85 Π. Δ/τος (ΦΕΚ 270/Δ), 
γ) Για τις τουριστικές εγκαταστάσεις: 

— Συντελεστής δόμησης τρία δέκατα (0,3). 

— Για τους λοιπούς όρους και περιορισμούς δόμησης εφαρμόζονται 
τα από 12.5.84 (ΦΕΚ 380/Δ/84), 16.2.85 (ΦΕΚ 58/Δ) και 
6.8.86 (ΦΕΚ 660/Δ) Π. Δ/τα. 

δ) Για τις λοιπές χρήσεις εφαρμόζονται οι όροι και περιορισμοί 
δόμησης που καθορίζονται με τα από 6.10.1978 (ΦΕΚ 538/Δ) και 
24.5.85 (ΦΕΚ 270/Δ) Π. Δ/τα. 

3. Ειδικές προδιαγραφές στην περιοχή να: 

α) Τεχνικός φωτισμός των κτιριακών και λοιπών εγκαταστάσεων 
(δημοσίων, κοινοτικών και ιδιωτικών) ως και ο κοινόχρηστος φωτι¬ 
σμός δεν πρέπει να είναι απ’ ευθείας ορατός από τις ζώνες ξηράς και 
θαλάσσης όπως αυτές καθορίζονται στην παρ. 2 εδάφ. α του άρθρου 
3. Επίσης στην ίδια περιοχή δεν επιτρέπεται η τοποθέτηση φωτεινών 
ή φωτιζομένων επιγραφών και διαφημίσεων, 
β) Μέγιστο ύψος κτισμάτων επτά (7) μέτρα, 
γ) Οι είσοδοι και οι ανοικτοί υπαίθριοι χώροι των τουριστικών 
εγκαταστάσεων δεν επιτρέπεται να βλέπουν προς την πλευρά της θά¬ 
λασσας. 

Γ) Γενικοί όροι 

1. Εκτός των παραπάνω αναφερομένων όρων και περιορισμών δό¬ 
μησης, σ’ όλη την έκταση της ΖΟΕ ισχύουν τα εξής: 

α) Επιβάλλεται η κατασκευή στέγης από κεραμίδια Ρωμαϊκού ή 
Βυζαντινού τύπου. Η κατασκευή της στέγης είναι υποχρεωτική, έστω 
και αν πέρα του κατασκευαζομένου τμήματος της οικοδομής, επιτρέ¬ 
πεται ή προβλέπεται επιπλέον κατασκευή ορόφων. 

β) Η μορφολογία των κτισμάτων πρέπει να ακολουθεί τις αρχές της 
κατά τα παραδοσιακά πρότυπα τοπικής αρχιτεκτονικής. 

γ) Σε περίπτωση κτιρίων όγκου μεγαλύτερου των εννιακοσίων 
(900) κυβ. μέτρων πάνω από την στάθμη του φυσικού εδάφους, επι¬ 
βάλλεται η διάσπαση του όγκου ατού σε μικρότερους ή σε ανεξάρτητα 

κτίρια, έστω και αν πρόκειται για κτίριο με ενιαία λειτουργικότητα. 

δ) Οι μελέτες για την ανέγερση κτιρίων και εγκαταστάσεων, για 
την κατασκευή πάσης φύσεως τεχνικών έργων, καθώς και για την 
κατασκευή, διαμόρφωση και τον εξοπλισμό κοινόχρηστων χώρων, 
εγκρίνονται απαραίτητα από την Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ). 

ε) Απαγορεύεται η ανέγερση κάθε είδους λυομένων οικίσκων και 
οιουδήποτε άλλου πρόχειρου καταλύματος καθώς και η εγκατάσταση 
σκηνών και τροχόσπιτων, εκτός των εγκαταστάσεων κέντρων 
παραθερισμού (0ΑΜΡΙΝ05). 

στ) Επιτρέπεται η επισκευή υφισταμένων κτισμάτων έστω και αν η 
χρήση τους αντίκειται στις διατάξεις του παρόντος. 

ζ) Η φόρτωση των λατομικών προϊόντων για θαλάσσια μεταφορά 
επιβάλλεται να γίνεται εκτός των ορίων της ΖΟΕ. 

2. Ειδικότερα στις περιοχές I, II και ΙΙα, ισχύουν τα εξής: 

α.1) Ο τεχνικός φωτισμός των κτιριακών και λοιπών εγκαταστά¬ 
σεων (δημοσίων, κοινοτικών και ιδιωτικών) ως και ο κοινόχρηστος 
φωτισμός δεν πρέπει να είναι απ’ ευθείας ορατός από ζώνη πλάτους 
εκατό (100) μ. από την ακτή κατά μήκος της ακτής των περιοχών I 
και ΙΙα. 

Επίσης ο εν λόγω φωτισμός δεν πρέπει να είναι απ’ ευθείας ορατός 
από το θαλάσσιο χώρο των περιοχών I και ΙΙα σε ζώνη πλάτους ενός 
(1) ναυτικού μιλίου από την ακτή των περιοχών αυτών. 

2) Δεν επιτρέπεται η τοποθέτηση φωτεινών ή φωτιζομένων επιγρα¬ 
φών και διαφημίσεων. 

β.1) Εκχερσώσεις, επιχωματώσεις, δημιουργία αναβαθμίδων, εκ¬ 
σκαφές και κάθε άλλο τεχνικό έργο, γίνεται μετά από έγκριση της 
Υπηρεσίας Περιβάλλοντος της Νομαρχίας και της ΕΠΑΕ. 

2) Δεν επιτρέπεται η αμμοληψία και η εναπόθεση ή η ταφή απορ¬ 
ριμμάτων και κάθε είδους ρυπαινουσών ουσιών. 

γ.1) Στις περιοχές I και ΙΙα καθορίζονται τμήματα Β, Γ, Δ και Ε 
που φαίνονται στο συνημμένο διάγραμμα: Το τμήμα Α θα καθορίζεται 
με απόφαση Νομάρχη. Στα ανωτέρω τμήματα απαγορεύεται: 

α) Τα περιφράγματα κάθε είδους. 

β) Η παραμονή ατόμων από 1ης Ιουνίου μέχρι 31 Οκτωβρίου κάθε 
έτους και στο διάστημα από τη δύση μέχρι την αναστολή του ήλιου. 

Κατ’ εξαίρεση, επιτρέπεται η παραμονή ατόμων για λόγους επιστη¬ 
μονικής έρευνας, μετά από άδεια που εκδίδεται από τη Δ/νση Περι¬ 
βάλλοντος του ΥΠΕΧΩΔΕ, καθώς και ατόμων που είναι εξουσιοδοτη¬ 
μένα για τη φύλαξη των περιοχών. 

γ) Από 1ης Ιουνίου μέχρι 31 Οκτωβρίου κάθε έτους η κυκλοφορία 
κάθε είδους τροχοφόρων. 

δ) Η φύτευση δένδρων ή θάμνων. 

2) Η τοποθέτηση επί του αιγιαλού ομπρελών, πολυθρόνων, ποδη¬ 
λάτων θαλάσσης, λέμβων και λοιπών μικρών σκαφών, επιτρέπεται 
μόνο στα παρακάτω σημεία του τμήματος Α: 

Ανατολικά της προέκτασης του δρόμου που διέρχεται από το ξενο¬ 
δοχείο Καλαμάκι Μπητς επί αποστάσεων διακοσίων (200) μ. και ανό 
εκατό (100) μ. εκατέρωθεν του λόφου Υψόλιθος. 

Δ) Οικοδομικές άδειες που εκδόθηκαν πριν από τη δημοσίευση τηι 
παρούσας απόφασης εκτελούνται όπως εκδόθηκαν. 

Ε) Καταργείται το από 19.3.84 Π. Δ/γμα (ΦΕΚ 260/Δ). 

ΣΤ) Η ισχύς της παρούσας απόφασης αρχίζει από τη δημοσίευσί 
της στην Εφημερίδα της Κυβερνήσεως. 

Αθήνα, 31 Δεκεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ , 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 39394/551 (2) 

Τροποποίηση του εγκεκριμένου σχεδίου Καισαριανής με μείωση του 

πλάτους από 16,00 μ. σε 10,0 της οδού Ηρώς Κωνσταντοπούλου 

και τον χαρακτηρισμό τμήματος αυτής ως πεζοδρόμου. 

Ο ΝΟΜΑΡΧΗΣ ΑΘΗΝΩΝ 
’ Εχοντας υπόψη: 

1. Τον Ν. 3200/55 «περί διοικητικής αποκεντρώσεως». 

2. Το Ν.Δ. ,3620/56 «περί συμπληρώσεως διατάξεων περί διοικη¬ 
τής αποκεντρώσεως». 

3. Τις διατάξεις του Ν.Δ. 1147/72 «περί Διοικήσεως της Μείζονος 
Πρωτευούσης». 

4. Τις διατάξεις του Β.Δ. 863/1960 όπως τροποιποιήθηκε και 
συμπληρώθηκε μέχρι σήμερα και ειδικότερα το υπ’ αριθμ. 532/70 
Ν.Δ/γμα και το σε συνέχεια αυτού Β. Δ/γμα 712/70 όπως τροπο¬ 
ποιήθηκε με τα υπ’ αριθμ. 677/71 και 198/72 Β. Δ/γματα. 

5. Την υπ’ αρ. Λ.7/13-1/11.12.1972 κοινή απόφαση των 
Υπουργών Εσωτερικών και Δημοσίων Έργων «περί οργανώσεως των 
παρά τη Νομαρχία Αττικής και τοις Διαμερίσμασιν αυτής, Υπηρεσιών 
αρμοδιοτήτων Υπουργού Δ.Ε.». 

6. Τον Α.Ν. 314/1968 «περί παροχής στον Υπουργό Βορείου 
Ελλάδος και τους Νομάρχες αρμοδιότητος σε θέματα εγκρίσεως επε¬ 
κτάσεων κ.λπ. σχεδίων πόλεων και κωμών», ως ετροποποιήθη και 
συνεπληρώθη δια του υπ’ αριθμ. 1013/71 Ν. Δ/τος. 

7. Το Π.Δ. 910/77 «περί οργανισμού του Υ.Δ.Ε.». 

8. Το Ν. 1032/11.3.80 «περί συστάσεως Υπουργείου Χωροτα¬ 
ξίας, Οικισμού και Περιβάλλοντος». 

9. Το από 17.7.23 Ν.Δ. «περί σχεδίου πόλεων, κωμών κ.λπ.». 

10. Το από 3.9.29 Δ/γμα «περί γενικού οικοδομικού κανονισμού 
του Κράτους (κεφαλ. II). 

11. Το Ν. 947/79 «περί οικιστικών περιοχών». 

1?· Την υπ’ αριθμ. 1/1961 εγκύκλιο του Προϊσταμένου της Υπη¬ 
ρεσίας Οικισμού του Υπουργείου Δημοσίων Έργων και τη συμπληρω¬ 
ματική της εγκύκλιο Ε8/1975 του Υφυπουργού Δ.Ε. 

13. Τον Οικιστικό Νόμο 1337/83 του Υπουργείου Χωροταξίας, 
Οικισμού και Περιβάλλοντος. 

14. Την υπ’ αριθμ. 6548/530/22.3.84 απόφαση Νομάρχη Δια¬ 
μερίσματος Αθηνών «περί συγκροτήσεως Σ.Χ.Ο.Π. Διαμερίσματος 
Αθηνών». 

15. Το Π.Δ. 183/86 (ΦΕΚ 70Α') σχετικό με την έγκριση τροπο¬ 


ποιήσεων σχεδίων πόλεως και καθορισμό όρων δόμησης από τους Νο- 
μάρχες. 

16. Την απόφαση με αριθμό 38/86 του Δημοτικού Συμβουλίου 
της Καισαριανής. 

17. Την από 23.10.1986 εισήγηση της Δ/νσης Πολεοδομίας 
Αθηνών προς το Συμβούλιο Περιβάλλοντος, Χωροταξίας και Δημ. 
Έργων Νομαρχίας Αθηνών. 

18. Τη γνωμοδότηση του Συμβουλίου Περιβάλλοντος, Χωροταξίας 
και Δημ. Έργων της 38ης συνεδρίασης, πράξη 13, στις 5.12.1986 
και που είναι υπέρ της τροποποίησης του εγκεκριμένου σχεδίου Και- 
σαριανής 1) με μείωση του πλάτους της οδού Ηρώς Κωνσταντοπού- 
λου από 16,00 μ. σε 10,00 μ. από την οδό Κάλχαντος μέχρι την οδό 
Ξυπέτης, 2) τον χαρακτηρισμό τμήματος της οδού Ηρώς Κωνσταντο- 
πούλου, από την οδό Ναυπακτίας μέχρι την οδό Ξυπέτης ως πεζοδρό¬ 
μου. 3) Την μείωση του πλάτους του κοινόχρηστου χώρου στην συμ¬ 
βολή των οδών Ξυπέτης, Πέλοπος και Νέας Εφέσσου και τον χαρα¬ 
κτηρισμό του χώρου ως χώρου πρασίνου, όπως φαίνονται στο διά¬ 
γραμμα 1:500 που συνοδεύει την εισήγηση αυτή. 4) Και κατά της 
τροποποίησης του εγκεκριμένου σχεδίου Καισαριανής στην συμβολή 
των οδών Κάλχαντος και Ηρώς Κωνσταντοπούλου με τον μη χαρα¬ 
κτηρισμό του παραπάνω χώρου σαν οικοδομήσιμου, αποφασίζουμε: 

Την τροποποίηση του εγκεκριμένου σχεδίου Καισαριανής. 

1. Με την μείωση του πλάτους τμήματος της οδού Ηρώς Κωνστα¬ 
ντοπούλου από 16,00 μ. σε 10,00 μ. από την οδό Κάλχαντος μέχρι 
την οδό Ξυπέτης. 

2. Τον χαρακτηρισμό τμήματος της οδού Ηρώς Κωνσταντοπούλου 
από την οδό Ναυπακτίας μέχρι την οδό Ξυπέτης ως πεζοδρόμου. 

3. Την μείωση του πλάτους του κοινοχρήστου χώρου στην συμβολή 
των οδών Ξυπέτης, Πέλοπος και Νέας Εφέσσου και τον χαρακτηρισμό 
του χώρου, χώρου πρασίνου, όπως φαίνονται στο διάγραμμα που 
συνοδεύει την απόφαση. 

4. Την μη έγκριση τροποποίησης του εγκεκριμένου σχεδίου Καισα- 
ριανής στην συμβολή των οδών Κάλχαντος και Ηρώς Κωνσταντοπού¬ 
λου και τον μη χαρακτηρισμό του χώρου στην παραπάνω συμβολή 
σαν οικοδομήσιμου. 

Η απόφασή μας αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 29 Δεκεμβρίου 1986 
Ο Νομάρχης 
θ. ΒΓΕΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3536 (3) 

Χαρακτηρισμός δρόμου Αγ. Κων/νου - Πέλαγους ως κοινοτικού. 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόψη: 

1. Το Ν. 3200/55 περί διοικητικής αποκέντρωσης όπως ισχύει. 

2. Τις διατάξεις του από 24/31.5.85 Π.Δ. (ΦΕΚ 270Δ/85) «περί 
τροποποίησης των όρων και περιορισμών δόμησης των γηπέδων των 
κειμένων εκτός των ρυμοτομικών σχεδίων των πόλεων και εκτός των 
ορίων των νομίμως υφισταμένων προ του 1923 οικισμών». 

3. Την από 3.10.86 αίτηση του Παναγιώτη Παπαηλιού. 


4. Τη θετική γνωμοδότηση του Συμβουλίου ΧΟΠ Ν. Αρκαδίας 
(πρακτικό Νο 14/4.12.86 θέμα 5ο), αποφασίζουμε: 

Την αναγνώριση του δρόμου Αγ. Κων/νου - Πέλαγους όπως φαί¬ 
νεται στο απόσπασμα του σχεδίου ΖΟΕ που συνοδεύει την παρούσα 
ως κυρίας κοινοτικής. 

Η απόφαση ισχύει από της δημοσιεύσεώς της στην Εφημερίδα της 
Κυβερνήσεως. 

Τρίπολη, 24 Δεκεμβρίου 1986 
Ο Νομάρχης 
Γ. ΝΙΩΤΗΣ 

